Populārsūdzība (actio popularis) par patvaļīgu būvniecību teritorijā, kurai ir īpašs vides aizsardzības statuss
Patvaļīga būvniecība teritorijā, uz kuru attiecināmi Aizsargjoslu likumā noteiktie aprobežojumi, norāda uz īstu, nozīmīgu un nopietnu kaitējumu videi. Attiecībā uz šāda pieteikuma pieļaujamību nav šaubu, ka persona gan ar iesniegumu iestādē, gan ar pieteikumu tiesā ir vērsusies vides aizsardzības nolūkā.
Vērtējot personas subjektīvās tiesības vērsties vispirms iestādē un tad tiesā atbilstoši Vides aizsardzības likuma 9.panta trešajai daļai, nozīme ir tikai tam, vai persona ir norādījusi uz īstu, nozīmīgu un nopietnu vides tiesību aizskārumu vai apdraudējumu, nevis iestādē jau uzsākta procesa norisei, tā sarežģītībai vai ilgumam.

Latvijas Republikas Senāta
Administratīvo lietu departamenta
2026.gada 30.aprīļa
LĒMUMS
Lieta Nr. 680055525, SKA-406/2026
ECLI:LV:AT:2026:0430.SKA040626.5.L 

Senāts šādā sastāvā: senators referents Ermīns Darapoļskis, senatores Diāna Makarova un Ieva Višķere

rakstveida procesā izskatīja [pers. A] blakus sūdzību par Administratīvās rajona tiesas tiesneša 2025.gada 5.decembra lēmumu, ar kuru atteikts pieņemt [pers. A] pieteikumu.

Aprakstošā daļa

[1] Pieteicējs [pers. A] kopš 2024.gada vairākkārt vērsās Ropažu novada pašvaldībā ar iesniegumiem par patvaļīgu būvniecību un tās radītajiem vides kaitējuma draudiem Lielās Juglas upes applūstošajā teritorijā nekustamajā īpašumā „[Nosaukums]”.
2025.gada 17.februārī pašvaldības būvvaldē saņemta arī anonīma sūdzība par minētajā nekustamajā īpašumā notiekošo applūstošās teritorijas patvaļīgo apbūvi ar dzīvojamām ēkām. Atsaucoties uz šo anonīmo sūdzību, būvvalde ierosināja administratīvo lietu, pamatojoties uz Administratīvā procesa likuma 57.pantu (pēc iestādes iniciatīvas).

[2] Tā kā pašvaldība joprojām nebija izdevusi administratīvo aktu par patvaļīgas būvniecības novēršanu strīdus teritorijā, pieteicējs 2025.gada 7.jūlijā atkārtoti vērsās pašvaldībā ar iesniegumu par administratīvā akta, ar kuru tiktu uzdots novērst patvaļīgu būvniecību, izdošanu.
Pašvaldība uz minēto pieteicēja iesniegumu atbildi nesniedza.

[3] Pieteicējs vērsās tiesā ar pieteikumu par pienākuma uzlikšanu pašvaldībai izdot administratīvo aktu saskaņā ar Būvniecības likuma 18.panta piekto daļu, pieņemot lēmumu par iepriekšējā stāvokļa pilnīgu atjaunošanu minētajā nekustamajā īpašumā.

[4] Ar Administratīvās rajona tiesas tiesneša 2025.gada 5.decembra lēmumu pieteikumu atteikts pieņemt, pamatojoties uz Administratīvā procesa likuma 191.panta pirmās daļas 5. un 8.punktu (nav ievērota lietas iepriekšējās ārpustiesas izskatīšanas kārtība, kā arī pieteikumu iesniegusi persona, kurai nav tiesību iesniegt pieteikumu).
Lēmuma pamatojums ir turpmāk minētie apsvērumi.
[4.1] Atbilstoši iestādes sniegtajai informācijai patvaļīgas būvniecības un teritorijas plānojumam neatbilstošas apbūves pārbaude strīdus nekustamajā īpašumā turpinās, un administratīvais akts vēl nav izdots. Turklāt attiecīgā administratīvā lieta ir ierosināta pēc iestādes iniciatīvas, nevis pēc pieteicēja iesnieguma, un administratīvais process iestādē ir uzsākts jau pirms pieteicēja iesnieguma saņemšanas, un pieteicējs nav šī procesa dalībnieks. 
[4.2] Situācijā, kad pašvaldībā ir ierosināta lieta par patvaļīgu būvniecību, bet gala lēmumi vēl nav pieņemti, un nav konstatējama arī iestādes nereaģēšana vai acīmredzama vilcināšanās, jāņem vērā lietas apstākļi kopumā: īpašuma apmērs, kopīpašnieku un objektu skaits, kā arī nepieciešamība veikt procesuālās izzināšanas darbības un nodrošināt procesuālās tiesības visām iesaistītajām pusēm. Tāpat nozīme ir arī būvvaldes kapacitātei, kas objektīvi nepieciešama ne tikai konkrētās lietas, bet arī citu pašvaldības jautājumu risināšanai.
Teritorija, kurā atrodas strīdus īpašums un attiecībā uz kuru administratīvais process ir uzsākts, ir 20.gadsimta astoņdesmitajos gados izveidota dārzkopības biedrība ar daudzām dārza mājiņām un kopīgu zemesgabalu, kas viennozīmīgi ietekmē iesaistīto personu skaitu un apstrādājamās informācijas apjomu. Nav konstatējami apstākļi, kas norādītu uz pašvaldības bezdarbību vai tās nereaģēšanu ne uz anonīmo informāciju, ne pieteicēja iesniegumiem, ne arī valsts iestāžu pieprasījumiem. 
[4.3] Pieteikumam par administratīvā akta izdošanu patvaļīgās būvniecības novēršanai nav ievērota lietas ārpustiesas izskatīšanas kārtība, jo par attiecīgajiem objektiem pašvaldība vēl nav pieņēmusi gala lēmumus. Turklāt situācijā, kad administratīvā lieta ir ierosināta pēc iestādes iniciatīvas un nav konstatējama iestādes nereaģēšana vai acīmredzama procesa vilcināšana, pieteicējam nav subjektīvo tiesību pieprasīt pašvaldībai ātrāku procesa virzību. Pieteicējs var vienīgi vērst iestādes uzmanību uz sev vēlamo rīcību, ko viņš arī ir darījis. Pašvaldība vairākkārt ir informējusi pieteicēju par savu nostāju un turpmāko rīcību. Ņemot vērā iepriekš noskaidrotos apstākļus, šī rīcība ir rezultējusies konkrētos procesos un darbībās, kas neliecina par pašvaldības bezdarbību.

[5] Pieteicējs par tiesneša lēmumu iesniedza blakus sūdzību ar turpmāk norādītajiem argumentiem.
[5.1] Personas tiesības iesniegt iesniegumu un saņemt iestādes reakciju nav pakārtotas tam, vai iestāde jau par attiecīgo jautājumu ir uzsākusi procesu. Iestādei ir pienākums reaģēt uz katru likumā noteiktajā kārtībā iesniegtu iesniegumu, kas satur konkrētu lūgumu izdot administratīvo aktu.
[5.2] Tiesas secinājums, ka pieteicējs var tikai vērst iestādes uzmanību uz sev vēlamo rīcību, rada situāciju, kurā iestāde var izvairīties no tiesas kontroles, atsaucoties uz to, ka administratīvais process vēl turpinās. Šāda pieeja faktiski pieļauj beztermiņa procesu, kurā iestādei nav pienākuma pieņemt galīgo lēmumu, bet personai tiek liegta efektīva tiesību aizsardzība. Ja procesa norise pati par sevi tiek atzīta par pietiekamu pamatu atteikumam izvērtēt iestādes bezdarbību, tad no Vides aizsardzības likuma 9.panta izrietošās tiesības kļūst praktiski neīstenojamas.
[5.3] Vides lietās personai ir tiesības prasīt iestādes rīcību un administratīvā akta izdošanu, un iestādes izvairīšanās no lēmuma pieņemšanas ir kvalificējama kā prettiesiska bezdarbība. Tiesneša secinājums, ka pieteicējam nav subjektīvo tiesību, jo viņš nav procesa iestādē dalībnieks, ir nepamatots un neatbilst vides tiesību regulējumam. Vides aizsardzības likuma 9.pants piešķir ikvienai personai tiesības prasīt iestādes rīcību vides interesēs neatkarīgi no tā, vai persona ir procesa dalībnieks. Konkrētajā gadījumā pieteicējs nav vienkārši informējis iestādi, bet ir prasījis administratīvā akta izdošanu par patvaļīgas būvniecības novēršanu, kas saskaņā ar būvniecības regulējumu ir iestādes pienākums. Līdz ar to iesniegums kvalificējams kā lūgums izdot administratīvo aktu, uz kuru attiecas Administratīvā procesa likumā noteiktie termiņi.
[5.4] Tiesa nav ņēmusi vērā, ka pašvaldība apzināti novilcina administratīvā akta pieņemšanu ar mērķi mākslīgi radīt priekšnoteikumus nelikumīgas būvniecības legalizācijai.

Motīvu daļa

[bookmark: _Hlk132882721][6] Blakus sūdzības izskatīšanas ietvaros izšķirams jautājums, vai ir pieļaujams vides aizsardzības interesēs iesniegts pieteikums par administratīvā akta izdošanu tādā jautājumā, par kuru pieteicējs bija vērsies iestādē un Administratīvā procesa likuma 64.pantā paredzētajā termiņā prasītais administratīvais akts netika izdots, bet iestādē tika ierosināta administratīvā lieta pēc iestādes iniciatīvas un  attiecīgais process iestādē vēl nav noslēdzies. 

[7] Izskatāmajā gadījumā konstatētās patvaļīgās būvniecības lieta tika ierosināta pēc iestādes iniciatīvas, līdz ar to, kā pareizi norādīts arī pārsūdzētajā tiesneša lēmumā, uz ierosināto procesu nav attiecināms Administratīvā procesa likuma 64.panta pirmajā daļā noteiktais termiņš administratīvā akta izdošanai (viena mēneša laikā no iesnieguma saņemšanas dienas).
Tomēr tiesnesis nav ņēmis vērā pieteikumā norādītos argumentus, ka pieteicējs arī bija vērsies iestādē ar iesniegumu par administratīvā akta izdošanu konkrētās patvaļīgās būvniecības novēršanai un attiecīgi pēc tam, kad prasītais administratīvais akts netika izdots, – tiesā ar pieteikumu vides aizsardzības interesēs, kas varētu pamatot viņa tiesības vērsties tiesā ar pieteikumu par administratīvā akta izdošanu. Tostarp tiesnesis nav apsvēris, vai konkrētajos apstākļos iestādei nebūtu vajadzējis ierosināt administratīvo lietu, pamatojoties uz pieteicēja iesniegumu un attiecīgi ievērot Administratīvā procesa likuma 64.pantā noteiktos termiņus administratīvā akta izdošanai. Tā vietā tiesnesis ir apgalvojis, ka pieteicējam nav subjektīvo tiesību prasīt strīdus administratīvā akta izdošanu, vienlaikus nesniedzot šim apgalvojumam tiesību normās balstītu pamatojumu.

[8] Atbilstoši Administratīvā procesa likuma 55.panta 1.punktam iestādei ir pienākums uzsākt administratīvo lietu, ja iestādē saņemts privātpersonas iesniegums, no kā secināms, ka privātpersona vēlas administratīvā procesa uzsākšanu (administratīvā akta izdošanu) un tai uz to ir tiesības. Līdz ar to gadījumā, kad iestādē saņemts personas iesniegums par tāda administratīvā akta izdošanu, kuru personai saskaņā ar tiesību normām ir tiesības prasīt, iestādei nav izvēles brīvības – tai ir jārosina administratīvā lieta. 
Administratīvā procesa likums arī paredz personai tiesības vērsties administratīvajā tiesā ar pieteikumu par labvēlīga administratīvā akta izdošanu, ja iestādē prasītais administratīvais akts nav izdots. Šāds regulējums paredzēts Administratīvā procesa likuma 188.panta piektajā daļā: ja iestāde vai augstāka iestāde nav pieteicējam paziņojusi savu lēmumu sakarā ar viņa iesniegumu, pieteikumu tiesā var iesniegt viena gada laikā no dienas, kad persona ar iesniegumu griezusies iestādē vai augstākā iestādē. 

[9] Administratīvā procesa likuma 31.panta otrā daļa noteic, ka pieteikumu, izņemot likumā noteiktos gadījumus, var iesniegt privātpersona, kuras tiesības vai tiesiskās intereses ir aizskartas vai var tikt aizskartas.
Vides aizsardzības likuma 9.panta trešā daļa noteic, ka sabiedrība ir tiesīga apstrīdēt un pārsūdzēt valsts iestādes vai pašvaldības administratīvo aktu vai faktisko rīcību, kas neatbilst vides normatīvo aktu prasībām, rada kaitējuma draudus vai kaitējumu videi. Atbilstoši šā likuma 1.panta 17.punktam vide ir dabas, antropogēno un sociālo faktoru kopums.
Līdz ar to persona var vērsties tiesā arī tad, ja tās tiesības nav tieši aizskartas, bet administratīvais akts (vai atteikums to izdot) vai faktiskā rīcība rada kaitējuma draudus vai kaitējumu videi. Proti, Vides aizsardzības likuma 9.panta trešā daļa paredz Administratīvā procesa likuma 31.panta otrajā daļā noteikto izņēmumu attiecībā uz personām, kas var iesniegt pieteikumu, bet Vides aizsardzības likuma 1.panta 17.punkts iezīmē iespējamos vides jautājumus, sakarā ar kuriem ikviens var vērsties iestādē un secīgi iesniegt pieteikumu. Kritērijs šāda pieteikuma pieļaujamībai ir tas, vai vides tiesību aizskārums vai apdraudējums ir īsts, nozīmīgs un nopietns (Senāta 2019.gada 17.decembra sprieduma lietā Nr. SKA-1/2019, ECLI:LV:AT:2019:1217.A420684911.2.S, 13. un 14.punkts).

[10] Pieteicējs pieteikumu pamato ar apdraudējumu Lielās Juglas upes applūstošajai teritorijai. Proti, pieteikumā vērsta uzmanība, ka strīdus nekustamajā īpašumā veikti prettiesiski būvdarbi, tādējādi pārkāpjot Aizsargjoslu likuma 37.panta pirmās daļas 4.punktā noteikto, ka applūstošajās teritorijās aizliegts veikt teritorijas uzbēršanu, būvēt ēkas un būves. Ņemot vērā, ka patvaļīgā būvniecība ir veikta teritorijā, kurai ir īpašs vides aizsardzības statuss, pieteicējs uzskata, ka patvaļīgās apbūves rezultātā nenoliedzami tiek radīts tiešs un tūlītējs kaitējums videi, tostarp Lielās Juglas upes ūdens kvalitātei. Šos pašus apstākļus kā pamatojumu prasījumam izdot administratīvo aktu par patvaļīgās būvniecības novēršanu pieteicējs bija norādījis arī iesniegumā iestādei.
Senāts piekrīt pieteicējam, ka patvaļīga būvniecība teritorijā, uz kuru attiecināmi Aizsargjoslu likumā noteiktie aprobežojumi, norāda uz īstu, nozīmīgu un nopietnu kaitējumu videi. Līdz ar to attiecībā uz pieteikuma pieļaujamību nav šaubu, ka pieteicējs gan ar iesniegumu iestādē, gan ar pieteikumu tiesā ir vērsies vides aizsardzības nolūkā.

[11] Tiesnesis lēmumā norādījis, ka administratīvais process ir uzsākts pēc iestādes iniciatīvas, nevis uz pieteicēja iesnieguma pamata, un tādēļ pieteicējam neesot subjektīvo tiesību lūgt iestādi ātrāk izskatīt lietu, kurā viņš nav procesa dalībnieks. Turklāt iestādē ierosinātais process esot sarežģīts, ņemot vērā īpašuma apmēru, kopīpašnieku un objektu skaitu – strīdus teritorija ir dārzkopības biedrība ar lielu iesaistīto personu skaitu un ievērojamu apstrādājamās informācijas apjomu. Šādos apstākļos, ņemot vērā nepieciešamību veikt izzināšanas darbības un nodrošināt procesuālās tiesības visām iesaistītajām personām, kā arī būvvaldes kapacitāti, tiesnesis nekonstatēja acīmredzamu pašvaldības bezdarbību vai vilcināšanos.
Senāts atzīst, ka tiesnesis nepamatoti minētajiem apstākļiem piešķīris izšķirošu nozīmi konkrētā pieteikuma pieļaujamības vērtējumā.
Pieteicējs iesniegumā iestādei nav pieprasījis pašvaldībai ātrāku ierosinātā administratīvā procesa virzību, bet ir vērsies ar patstāvīgu iesniegumu par administratīvā akta izdošanu. Arī pieteikums tiesai ir iesniegts par iestādei prasītā administratīvā akta izdošanu un tā priekšmets ir vērsts uz vides aizsardzības interešu nodrošināšanu. 
Ja pastāv kaitējums vai kaitējuma draudi videi, tad personai ir likumdevēja piešķirtas tiesības vērsties iestādē un prasīt tos novērst. Šādos apstākļos iestādei būtu vajadzējis ierosināt administratīvo lietu sakarā tieši ar pieteicēja iesniegumu un attiecīgi arī ievērot Administratīvā procesa likuma 64.pantā paredzēto termiņu. Apstāklim, ka iestādē jau ir ierosināta administratīvā lieta pēc iestādes pašas iniciatīvas, nav izšķirošas nozīmes, vērtējot pieteicēja subjektīvās tiesības vērsties vispirms iestādē un tad tiesā atbilstoši Vides aizsardzības likuma 9.panta trešajai daļai. Nozīme ir tam, vai pieteicējs ir norādījis uz īstu, nozīmīgu un nopietnu vides tiesību aizskārumu vai apdraudējumu, nevis iestādē jau uzsākta procesa norisei, tā sarežģītībai vai ilgumam.

[12] Apkopojot minēto, Senāts atzīst, ka nav pamatots tiesneša lēmumā norādītais, ka pieteicējam nav subjektīvo tiesību iesniegt pieteikumu tiesā. Tāpat nav pamata atzīt, ka pieteicējs nav ievērojis lietas ārpustiesas izskatīšanu. Līdz ar to nav pamata piemērot Administratīvā procesa likuma 191.panta pirmās daļas 5. vai 8.punktu.

Rezolutīvā daļa

Pamatojoties uz Administratīvā procesa 129.1panta pirmās daļas 1.punktu, 323.panta pirmās daļas 2.punktu, 324.panta pirmo daļu, Senāts

nolēma

atcelt Administratīvās rajona tiesas tiesneša 2025.gada 5.decembra lēmumu un nodot jautājumu par [pers. A] pieteikuma virzību jaunai izskatīšanai Administratīvajā rajona tiesā;
atmaksāt [pers. A] par blakus sūdzību samaksāto drošības naudu 15 euro.

Lēmums nav pārsūdzams.

1   no  1   Populārsūdzība ( actio popularis ) par patvaļīgu būvniecību teritorijā, kurai ir īpašs  vides aizsardzības statuss   Patvaļīga būvniecība teritorijā, uz kuru attiecināmi Aizsargjoslu likumā noteiktie  aprobežojumi, norāda uz īstu, nozīmīgu un nopietnu kaitējumu videi.   Attiecībā uz šāda  pieteikuma pieļaujamību nav šaubu, ka persona gan ar iesniegumu iestādē, gan ar  pieteikumu tiesā ir vērsusies vides aizsardzības nolūkā.   Vērtējot personas subjektīvās tiesības vērsties vispirms iestādē un tad tiesā atbilstoši  Vides aizsardzības likuma 9.panta trešajai daļai, nozīme ir tikai tam, vai persona ir  norādījusi uz īstu, nozīmīgu un nopietnu vides tiesību aizskārumu vai apdraudējum u,  nevis iestādē jau uzsākta procesa norisei, tā sarežģītībai vai ilgumam.     Latvijas Republikas Senāt a   Administratīvo lietu departamenta   2026.gada 30.aprīļa   LĒMUMS   Lieta Nr.   680055525 ,   SKA - 406 /2026   ECLI:LV:AT:2026:0430.SKA040626.5.L       Senāts šādā sastāvā: senator s   referent s   Ermīns Darapoļskis , senator es   Diāna  Makarova   un  Ieva Višķere     rakstveida procesā izskatīja   [pers.   A]   blakus sūdzīb u   par Administratīvās  rajona  tiesas   tiesneša   202 5 .gada  5.decembra   lēmumu, ar  kuru  atteikts pieņemt  [pers.   A]   pieteikumu.     Aprakstošā daļa     [1]   P ieteicējs  [pers.   A]   kopš  2024.gada  vairākkārt   vērs ās   Ropažu novada  pašvaldībā  ar iesniegumiem   par  patvaļīgu būvniecību un tās radītajiem vides kaitējuma  draudiem Lielās Juglas upes applūstošajā teritorijā nekustamajā īpašumā „ [ Nosaukums ] ”.   2025.gada 17.februārī pašvaldības būvvaldē saņemta  arī  anonīma sūdzība par  minētajā  nekustamajā īpašumā notiekošo applūstošās teritorijas  patvaļīgo  apbūvi ar  dzīvojamām ēkām.  Atsaucoties uz šo anonīmo sūdzību,  būvvalde   ierosinā ja   administratīv o   liet u , pamatojoties uz Administratīvā procesa likuma 57.pantu (pēc  iestādes iniciatīvas).     [2]   Tā kā  pašvaldība  joprojām  nebija  izdevusi   administratīvo aktu   par   patvaļīgas  būvniecības novēršanu  strīdus   teritorijā, pieteicējs  2025.gada 7.jūlijā  atkārtoti   vērsās  pašvaldībā ar iesniegumu par administratīvā akta, ar kuru tiktu uzdots novērst patvaļīgu  būvniecību, izdošanu.   Pašvaldība uz  minēto  pieteicēja iesniegumu atbildi nesniedza.     [3]   Pieteicējs vērsās tiesā ar pieteikumu par pienākuma uzlikšanu  pašvaldībai   izdot administratīvo aktu saskaņā ar Būvniecības likuma 18.panta piekto daļu, pieņemot  lēmumu par iepriekšējā stāvokļa pilnīgu atjaunošanu  minētajā  nekustamajā īpašumā .    

